Lußhardt

Di Lußhardt is en Wald in da nerdlische Rhåiewene zwische Brusel un Reilinge.

 Nadur 
Di Lußhardt is äner vun de Haadtwälder, wu in da Rhåiewene uf da eiszeidlische Niederterrass vum Rhåi ligge. Es is e großes, zammehängendes Waldgebied. Schdelleweis hots Flugsandfläsche un Diine. Es hot zwee Aade vun Wald: große Forlewälder un Laubwälder mid Rodbuche, Eische un Hååbuche. E paa Bäsch fließe vun Siidsiidoschde noch Nordnordweschde dursch di Lußhardt, di Saalbach (am sidweschdlische Rand), di Wagbach, da Duddlacher Grawe un di Kriegbach. In da Niedarung vun da Saalbach hots große Wisse, wu extensiv genutzt werre. Uf de Flugsandfläsche hots Sandrase, wu vorher Ägger uffgewwe worre sin.

mini|Großer Eischeboggkäwwer, Männsche
Seldene Tieraade, wu in da Lußhardt vorkumme, sin: Ziegemelger, Schwazschbescht, Hooldaub un da Große Eischeboggkäwwer (Cerambyx cerdo), wu in Deitschland vum Ausschderwe bedroht is. In da Niedarung vun da Saalbach leewe Grauammare un Wachdel. In de Schdernmiere-Eische-Hååbuchewälder an de Bachniederunge endlång hots de Scheidische Goldschdern (Gagea spathacea), e seldeni Plånzeaad.

E 4.866 Hegda großi Fläsch vun da Lußhardt schdeht als FFH-Gebied Lußhardt unner Nadurschutz.

 Gschicht 
Di Lußhardt is en alder Keenischsforschd, wu zum fränggische Keenischhof in Brusel ghert hot. Sellen Wald hot 1056 da Keenisch Håinrisch III. em Bischdum Schbeyer gschenggt.Arbeitskreis Burg Wersau: Geschichte der Burg Wersau

Da Nåme kummt waaschoints vun Luß – middelhochdeitsch gräßarer LandåådeilDeutsches Rechtswörterbuch, Luß, I 3 (urschbringlisch: dursch en Losendscheid zugfallener Ådeil) un vun Hardt (Haadt) – Waldgebied. Des Wort Luß schdeggt waaschoints aa in de Nåme vun de Orde Ald- un Neilosse.

 Quelle 
 Regiarungsbräsidium Kallsruh: Lußhardt zwischen Reilingen und Karlsdorf, Saalbachniederung bei Hambrücken, Hardtwald nördlich von Karlsruhe (Natura 2000-Gebiete), Infobladd 2011

 Fußnode

Kategorie:Wald
Kategorie:Rhoiewene
Kategorie:Kurpalz